Unité de garde et d'appui opérationnel

D**'Unité de garde et d'appui opérationnel** (ofgekierzt **UGAO**) ass déi lëtzebuergesch Bereetschaftspolice an Deel vun der Direction centrale police administrative vun der Police grand-ducale. D'UGAO ass ënnerdeelt an de *Service Palais*, de *Support aérien*, de *Groupe canin* an de *Groupe de garde et de protection*, déi all landeswäit ënnerstëtze sollen an och spezifesch Aufgaben hunn, virun allem Gard, Protektioun, etc.
## Ënnerdeelung an Aufgaben
### Service Palais
De *Service Palais* këmmert sech virun allem ëm d'Site vun der groussherzoglecher Famill:
* Gard vun de Residenze vun der groussherzoglecher Famill (Groussherzogleche Palais, Schlass Bierg, Schlass Fëschbech)
* Zougangskontroll op de Site
* Peripheriesiwwerwaachung
* Sécherheets- an Éieremissioun
* Uerdnungs- a Verkéiersservice
* Empfänke vu Schrëftverkéier a Päck
* Dierwiechtersservice fir d'Geriicht Dikrech
### Support Aérien - SUPA

De *Support Aérien* (ofgekierzt *SUPA*) erfëllt seng Missioune mam eenzege lëtzebuergesche Policehelikopter, enger MD-902, déi vu LAR-Pilote geflu gëtt a mat Opérateure vum SUPA gesat gëtt. D'Rufzeeche vun dësem Helikopter ass *Police 1*. D'Aufgabe vum SUPA sinn:
* Generell Iwwerwaachung vum nationalen Territoire
* Präventiv Flich géint d'Kriminalitéit
* Ënnerstëtzung vu Buedemunitéiten aus der Loft
* Sich no vermësste Persounen
* Encadrement vu Groussevenementer
* D'Huele vu Fotoen
* Evaluatioun an Iwwerwaachung vum Stroosseverkéier
* Iwwerwaachung vu verschiddene Geldtransporter
* Ënnerstëtzung vu Grenzregiounen (Belsch, Däitschland) op Ufro
#### Statistik
2017 war den Helikopter von der Police am Ganze 620 Stonnen an der Loft; dëst am Kader vu 761 Missiounen déi 552 Flich gefuerdert hunn.

D'Fluchstonne vum Helikopter hate follgend Zwecker:
* 452 Stonne preventiv Patrullen um gesamten Territoire (373 Flich)
* 168 Stonne Missiounsflich (179 Flich)
* 17 Fluchstonnen hunn dem Training vun den Equipage gedéngt
* 2 Fluchstonne ware fir den Training mat der USP geduecht
* 6 Fluchstonne goufe mat der Arméi absolvéiert fir dës op hir KFOR-Missioune firzebereeden.

### Groupe canin
De Groupe canin schafft mat 16 däitsche Schéiferhënn a Malinoishënn (eng Varietéit vum belsche Schéiferhond), wouvun der 8 op d'Siche vun Drogen, 5 op d'Siche vun explosive Stoffer an 2 op d'Siche vu Brandbeschleuneger trainéiert sinn. Et gëtt 15 Hondsmeeschteren. D'Missioune vum Groupe Canin sinn:
* Sich no Rauschgëfter
* Präventiv Sich no explosive Stoffer
* Opspiere vu Persounen an Objeten
* Verdeedegung
* Preventiv Patrullen a Kontrollen
* Sich no Brandbeschleuneger
* Fänke vun ausgebrachenen oder agressiven Hënn
* Betäube vun aneren Déieren a kritesche Situatiounen

### Groupe de garde et de protection - GGP
**Cadre permanent**
* Ausbildung an Encadrement vu GIBs-Memberen
* Koordinatioun an Iwwerwaachung vum Transport vu Gefaangenen
* Gestioun a Kontroll vun den *Avertissements taxés* (Protokoller)
* Gestioun vum Fuhrpark, vun den Ekipementer a vun den de Policelokaler
* Koordinatioun an Iwwerwaachung vun den äußere Grenze vum Centre des Conférences Kirchberg
* Réckféierung vu Persoune fir déi en Haftbefeel ausgestallt gouf
* Speziell Missiounen: Réckféierungen (Ofschiebungen), Ausliwwere vu Gefaangenen un Ambassaden
* Verantwortlech wärend der Permanence
**Groupe des inspecteurs et brigadiers** (GIB)
* Service fir Gard, Sécherheet a Protektioun
: * Transport vu geféierleche Gefaangen a Verurteelten
: * Gard vu Gefaangenen a festgehalene Persounen am Spidol (7 Deeg op 7, 24 Stonnen op 24)
: * Dierwiechterservice fir d'Geriichter Lëtzebuerg an Dikrech
: * Sécherheetsposte beim Ausseministère
: * Uerdnungsservice bei der Chamber (wärend den ëffentleche Sëtzungen)
: * Sécherheetsposte bei der US-Ambassade a beim EU-Conseil um/zu Kierchbierg/Senningen
* Verschidde Patrullen
: * Protektioun vu sensible Plazen
: * Begleedung a Kontrollen an nationalen Zich
: * Verstäerkung mat motoriséierte Patrullen oder zu Fouss fir déi regional Bezierker
* Verstäerkung vun den zentrale Servicer a regionalen Direktiounen
: * Réckféierunge vun Asylanten (no der Reegelung vun Dublin)
: * Speziell Servicer (Manifestatiounen, Fussballsmatcher, etc.)